Document ID: 32007D0018

ROZHODNUTIE KOMISIE
z 22. decembra 2006,
ktorým sa schvaľujú pohotovostné plány na kontrolu slintačky a krívačky podľa smernice Rady 2003/85/ES
[oznámené pod číslom K(2006) 6855]
(Text s významom pre EHP)
(2007/18/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Bulharskej republiky a Rumunska, a najmä na jej článok 4 ods. 3,
so zreteľom na Akt o pristúpení Bulharskej republiky a Rumunska, a najmä na jeho článok 56,
so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (1), a najmä na jej článok 72 ods. 7,
keďže:
(1)
V smernici 2003/85/ES sa stanovujú kontrolné opatrenia, ktoré sa majú uplatňovať v prípade výskytu ohniska slintačky a krívačky, a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o toto ochorenie. Podľa tejto smernice schvaľuje pohotovostné plány členských štátov na kontrolu slintačky a krívačky Komisia.
(2)
Následne sa rozhodnutím Komisie 2004/435/ES z 29. apríla 2004, ktorým sa schvaľujú určité pohotovostné plány na kontrolu slintačky a krívačky (2), schválili uvedené pohotovostné plány pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko a tieto členské štáty sú uvedené v prílohe k uvedenému rozhodnutiu.
(3)
Bulharsko a Rumunsko pristúpia k Spoločenstvu 1. januára 2007. V dôsledku toho predložilo Bulharsko a Rumunsko svoje pohotovostné plány na kontrolu slintačky a krívačky Komisii na schválenie.
(4)
Tieto pohotovostné plány zmenené a doplnené Bulharskom a Rumunskom na základe návrhov predložených počas ich hodnotenia spĺňajú kritériá stanovené v smernici 2003/85/ES a na základe pravidelnej aktualizácie a efektívnej implementácie umožňujú dosiahnuť požadované ciele uvedenej smernice, a mali by byť preto schválené.
(5)
V záujme prehľadnosti právnych predpisov Spoločenstva by sa rozhodnutie 2004/435/ES malo zrušiť a nahradiť týmto rozhodnutím.
(6)
Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Pohotovostné plány, ktoré Bulharsko predložilo Komisii 7. novembra 2006, na kontrolu slintačky a krívačky sa schvaľujú.
Článok 2
Pohotovostné plány na kontrolu slintačky a krívačky, ktoré Rumunsko predložilo Komisii 9. novembra 2006, sa schvaľujú.
Článok 3
V prílohe sa stanovuje zoznam členských štátov, ktorých pohotovostné plány na kontrolu slintačky a krívačky boli schválené podľa smernice 2003/85/ES.
Článok 4
Rozhodnutie 2004/435/ES sa zrušuje.
Článok 5
Toto rozhodnutie sa uplatňuje len s výhradou nadobudnutia platnosti Zmluvy o pristúpení Bulharska a Rumunska a odo dňa nadobudnutia platnosti tejto zmluvy.
Článok 6
Toto rozhodnutie je určené členským štátom.
V Bruseli 22. decembra 2006

Labels: 0
18
6